আমি যে ওইদিন লিখলাম, কামলা না দিলে আমাকেও ভাবীদের সঙ্গে বসে বসে বিশ পদের ইলিশ মাছের তরকারি রান্নার রেসিপি আলাপ করতে হতো। কথা গুলো লিখার পর থেকে গিলটি ফিলিং হচ্ছে। ইলিশ মাছের বিশ পদের কারি রান্নার কৌশল আবিষ্কার করা মুখের কথা না।যে এই রান্নাগুলো আবিষ্কার করেছে কিংবা শিখেছে,তাদের ক্রিয়েটিভিটির লেভেল অন্যরকম। কি পরিমান মেধা থাকলে উনি একটা মাছ দিয়েই বিশ রকম রেসিপি বানিয়ে ফেললেন! এটা ছাড়াও উনি শুধুমাত্র লাউ দিয়েই ঝাল,মিস্টি,টক এমন নানা পদের ডিশের কথাও বললেন।